ຫວ່າງແລ້ວນີ້, ສະຖານທູດ ຫວຽດນາມ ປະຈຳ ອາຟຼິກກາໃຕ້ ໄດ້ຈັດການພົບປະ, ແລກປ່ຽນທາງອອນລາຍກັບພັກກອມມູນິດ ອາຟຼິກກາໃຕ້ (SACP) ກ່ຽວກັບໝາກຜົນຂອງກອງປະຊຸມໃຫຍ່ຄັ້ງທີ 13 ຂອງພັກກອມມູນິດຫວຽດນາມ.
ໂດຍປະຕິບັດແຜນການວຽກງານທາງການທູດໃນປີ 2021, ວັນທີ 9 ກຸມພາ, ສະຖານທູດ ຫວຽດນາມ ປະຈຳ ອາຟຼິກກາໃຕ້ ໄດ້ຈັດການພົບປະ, ແລກປ່ຽນທາງອອນລາຍ ກັບພັກກອມມູນິດ ອາຟຼິກກາໃຕ້ (SACP) ກ່ຽວກັບໝາກຜົນຂອງກອງປະຊຸມໃຫຍ່ຜູ້ແທນທົ່ວປະເທດຄັ້ງທີ 13 ຂອງພັກກອມມູນິດຫວຽດນາມ, ເພື່ອແນໃສ່ປະກອບສ່ວນເຂົ້າການເພີ່ມທະວີຄວາມເຂົ້າໃຈ, ຄວາມສາມັກຄີ, ການຮ່ວມມືລະຫວ່າງສອງ ພັກ, ສືບຕໍ່ປະກອບສ່ວນຢ່າງຕັ້ງໜ້າເຂົ້າການຊຸກຍູ້ຂະບວນການຝ່າຍຊ້າຍ, ກຳມະກອນ ແລະ ຂະບວນການຄວາມກ້າວໜ້າໃນໂລກ.
ທ່ານ ຮ່ວາງວັນເລິ້ນ ເອກອັກຄະລັດຖະທູດຫວຽດນາມ ແລະ ທ່ານ Frans Baleni ກຳມະການກົມການເມືອງ, ຫົວໜ້າຄະນະພົວພັນການຕ່າງປະເທດສູນກາງ ພັກກອມມູນິດ ອາຟຼິກກາໃຕ້ ໄດ້ເປັນປະທານຮ່ວມການແລກປ່ຽນ.
ເຂົ້າຮ່ວມການແລກປ່ຽນ, ກ່ຽວກັບຝ່າຍພັກກອມມູນິດ ອາຟຼິກກາໃຕ້ ມີທ່ານ Chris Matlhako ກຳມະການອົງການເມືອງ, ຮອງເລຂາຜູ້ທີສອງ, ທ່ານ Jenny Schreiner ກຳມະການກົມການເມືອງ, ຫົວໜ້າຫ້ອງວ່າການສູນກາງພັກ ພ້ອມກັບຜູ້ຕາງໜ້າບັນດາອົງຄະນພັກຂັ້ນແຂວງ… ຝ່າຍຫວຽດນາມມີຜູ້ຕາງໜ້າບັນດາອົງການ, ຫ້ອງວ່າການ, ພະນັກງານຮັບຜິດຊອບວຽກງານທາງການເມືອງ ຢູ່ສະຖານທູດ.
ທີ່ການແລກປ່ຽນທ່ານຮ່ວາງວັນເລີ້ຍ ໄດ້ສະແດງຄວາມຂອບອົກຂອບໃຈຄະນະບໍລິຫານງານສູນການພັກກອມມູນິດ ອາຟຼິກກາໃຕ້ ທີ່ໄດ້ສົ່ງຈົດໝາຍອວຍພອນໄປຍັງກອງປະຊຸມໃຫຍ່ຄັ້ງທີ 13 ຂອງພັກກອມມູນິດຫວຽດນາມ ແລະ ທ່ານໄດ້ແລກປ່ຽນກັບວິວັດການກະກຽມ ແລະ ບັນດາໝາກຜົນທີ່ຫຼັກແຫຼ່ງ, ພົ້ນເດັ່ນຂອງກອງປະຊຸມໃຫຍ່ຄັ້ງທີ 13 ຂອງພັກກອມມູນິດຫວຽດນາມ.
ສ່ວນຜູ້ຕາງໜ້າ SACP ໄດ້ສະແດງຄວາມຊົມເຊີຍຕໍ່ກອງປະຊຸມໃຫຍ່ຄັ້ງທີ 13 ໄດ້ປະສົບຜົນສຳເລັດຢ່າງຈົບງາມ ແລະ ສະແດງຄວາມຂອບໃຈຕໍ່ສະຖານທູດ ຫວຽດນາມ ທີ່ໄດ້ຈັດຕັ້ງການແລກປ່ຽນກ່ຽວກັບໝາກຜົນຂອງກອງປະຊຸມໃຫຍ່ຄັ້ງທີ 13 ຂອງພັກກອມມູນິດຫວຽດນາມຢ່າງທັນການ. ແລະທ່ານກໍ່ຕີລາຄາສູງການແລກປ່ຽນ ໂດຍນຳມາເຊິ່ງບົດຮຽນອັນລ້ຳຄ່າຕໍ່ພັກກອມມູນິດ ອາຟຼິກກາໃຕ້ ໃນວຽກງານກໍ່ສ້າງ, ພັດທະນາພັກ, ຍົກສູງປະສິດທິຜົນ ໃນການເຂົ້າຮ່ວມ ສຳພັນທະມິດກຳອຳນາດຢູ່ ອາຟຼິກກາໃຕ້ ຄືໃນປັດຈຸບັນ, ກໍ່ຄືການຈັດຕັ້ງກອງປະຊຸມໃຫຍ່ຄັ້ງທີ 15 ຂອງ SACP ເຊິ່ງຄາດວ່າຈະດຳເນີນໃນປີ 2022.
ບຸນຄົງ